**Ferjesambandet** **Søvik–Austbø–Herøy–Brasøy** er en del av fylkesveg 828 og krysser Alstenfjorden vest for Sandnessjøen på Helgeland. Det betjener ferjekaiene Flostad og Brasøy i Herøy kommune, og Kvaløyhamn (Austbø) og Søvik i Alstahaug kommune. Sambandet drives av Boreal Sjø og er i 2020 det nest største fergesambandet i Nordland, målt i personbilenheter.

### Bakgrunn

Siden fergeforbindelsen mellom Engan og Sandnessjøen ble åpnet i 1968 har næringsvirksomheten på øyene vokst i takt med tiden. Det ble derfor et stadig større behov for en kortere og raskere fergeforbindelse. Sambandet ble offisielt åpnet i 2005. Det ble bygd to nye fergeleier; Søvik og Flostad. I tillegg ble det anlagt ny veg (1200 m), fortau (350 m) og gang-og sykkelveg (1750 m). Prosjektet kostet 54 millioner og byggetida var 1 ½ år.

Utbygging av Flostad kai, Herøy.
#### Utvidelse av Flostad fergeleie

I 2017 ble utvidelsen av Flostad fergekai ferdigstilt. Det ble bygd ett ekstra fergekai, og gjort justeringer i parkeringsområdet. Bakgrunnen til utvidelsen var mangel på kaiplass til sambandets to ferger. Før dette måtte ett fartøy flyttes til Sandnessjøen natterstid.

Byggetiden var om lag to år. Det nye anlegget har standard ferjebru på 7,5 x 18 meter, dybde i båsen er 7,4 meter og lengden på fenderveggen er 65 meter. Opprinnelig kostnadsoverslag var 35,5 mill. i 2017 kr. Prosjektets totale prognose var 56,1 mill. kr, det ble altså 20,6 mill. kr mer enn først antatt. En stor del av kostnadsøkningen skyldes uforutsette utfordringer med grunnforhold og bergart i sjøen, som medførte en del omprosjekteringer.

### Trafikk

Det meste av trafikken går mellom Søvik (Alstahaug) og Flostad (Herøy). Strekningen hadde i 2019 en trafikk på 184475 personbilenheter og i 2020 på 176654 personbilenheter. Nedgangen skyldes mindre pendling og helgetrafikk med årsak i Covid-19 pandemien.

#### Trafikkdata 2020 for strekningen Søvik-Herøy (hentet fra ferjedatabanken)

| Måned | Tellinger | Inntekt ekskl. bompenger | MVA Beløp | Personbilenheter |
| --- | --- | --- | --- | --- |
| januar | 6353 | 1050781 | 112587 | 10007 |
| februar | 6776 | 925137 | 99125 | 10806 |
| mars | 3275 | 456790 | 48943 | 5344 |
| april | 3244 | 450654 | 25511 | 5693 |
| mai | 9216 | 1381018 | 78178 | 17314 |
| juni | 11486 | 1653092 | 93579 | 19800 |
| juli | 16886 | 3045466 | 172378 | 27129 |
| august | 11060 | 1910572 | 108139 | 18048 |
| september | 8398 | 1575175 | 89153 | 16074 |
| oktober | 8994 | 1708901 | 96722 | 17244 |
| november | 7442 | 1472861 | 83362 | 15052 |
| desember | 7878 | 1430552 | 80967 | 14143 |
| Totalt | 101008 | 17060999 | 1088644 | 176654 |

#### Fergematriell

Sambandet betjenes av bilfergene MF «Tenna» og MF «Herøysund». Skipene eies og driftes av Boreal. Strekningen Herøy–Søvik anløpes 15 ganger daglig, Brasøy og Kvaløyhamn 4 - 5 ganger.

Referanser
----------

1. ↑  «Ferjedatabanken statistikk». Statens vegvesen.
2. 1 2  Boreal Transport 18-171 Søvik-Austbø-Herøy-Brasøy Arkivert 4. mars 2016 hos Wayback Machine.
3. 1 2 3  Statens Vegvesen. «Ferjedatabanken». Arkivert fra originalen 12. desember 2022. Besøkt 24. februar 2021.
4. 1 2  «Statens vegvesen - Årsmelding 2005». *www.vegvesen.no*. Besøkt 24. februar 2021.
5. 1 2 3 4  «Åpning av Flostad fergekai i Herøy» (PDF) (pressemelding). Nordland fylkeskommune. 1. juni 2017. [*død lenke*]

|  |  |
| --- | --- |
| Oppslagsverk/autoritetsdata | Nasjonal vegdatabank
 |